CELEX: 62015CN0335
Language: sl
Date: 2015-07-03 00:00:00
Title: Zadeva C-335/15: Predlog za sprejetje predhodne odločbe, ki ga je vložilo Consiglio di Stato (Italija) 3. julija 2015 – Maria Cristina Elisabetta Ornano/Ministero della Giustizia, Direzione Generale dei Magistrati del Ministero

7.9.2015   
            
            
               SL
            
            
               Uradni list Evropske unije
            
            
               C 294/41
            
         Predlog za sprejetje predhodne odločbe, ki ga je vložilo Consiglio di Stato (Italija) 3. julija 2015 – Maria Cristina Elisabetta Ornano/Ministero della Giustizia, Direzione Generale dei Magistrati del Ministero
   (Zadeva C-335/15)
   (2015/C 294/53)
   Jezik postopka: italijanščina
   
      Predložitveno sodišče
   
   Consiglio di Stato
   
      Stranki v postopku v glavni stvari
   
   
      Pritožnica: Maria Cristina Elisabetta Ornano
   
      Nasprotna stranka: Ministero della Giustizia, Direzione Generale dei Magistrati del Ministero
   
      Vprašanje za predhodno odločanje
   
   
               1.
            
            
               Ali člen 11, prvi pododstavek, točke 1, 2(b) in 3, zadnja in predzadnja uvodna izjava Direktive Sveta 92/85/EGS (1) z dne 19. oktobra 1992 ter člen 157(1), (2) in (4), PDEU (prejšnji člen 141 PES), člen 158 PDEU (prejšnji člen 142 PES) v delu, v katerem določa, da si „[d]ržave članice […] prizadevajo ohraniti obstoječo enakovrednost sistemov plačanih dopustov“, člen 2(2)(c) v povezavi s členom 14(1)(c), člen 15 ter uvodni izjavi 23 in 24 Direktive 2006/54/ES (2) Evropskega parlamenta in Sveta z dne 5. julija 2006, in nazadnje člen 23 Listine Evropske unije o temeljnih pravicah nasprotujejo nacionalni zakonodaji, ki v skladu s členom 3(1) zakona št. 27 z dne 19. februarja 1981 v različici pred spremembo, uvedeno s členom 1(325) zakona št. 311 z dne 30. decembra 2004, ne dopušča plačila v njem določenega dodatka za obdobja obveznega porodniškega dopusta pred 1. januarjem 2005?
            
         
      (1)  Direktiva Sveta 92/85/EGS z dne 19. oktobra 1992 o uvedbi ukrepov za spodbujanje izboljšav na področju varnosti in zdravja pri delu nosečih delavk in delavk, ki so pred kratkim rodile ali dojijo (deseta posebna direktiva v smislu člena 16(1) Direktive 89/391/EGS) (UL, posebna izdaja v slovenščini, poglavje 5, zvezek 2, str. 110).
   
      (2)  Direktiva 2006/54/ES Evropskega parlamenta in Sveta z dne 5. julija 2006 o uresničevanju načela enakih možnosti ter enakega obravnavanja moških in žensk pri zaposlovanju in poklicnem delu (preoblikovano) (UL L 204, str. 23).